Torra d'Erbalunga

A torra d'Erbalunga hè una torra di Corsica. Si trova annantu à a cumuna di Brandu. A torra d'Erbalunga hè situata à l'estremità d'un picculu pinzu davanti à a marina d'Erbalunga.

 Storia 
Hè stata edificata à u seculu XVI. À tempi antichi, vene à dì à i seculi XVI, XII è XVIII, a torra dipendia di l'abitanti di e cumune di a cumunità di Brandu, cum'è a torra di Lavasina o a torra di Sagru à u nordu. Durenti a guerra trà Genuva è a Francia, da 1550 à 1560, ci eranu à spessu e battaglie in i circondi d'Erbalunga. I signori d'Erbalunga eranu favurevuli à Genua, invece quelli di Brandu eranu in favore di a Francia. Hè accadutu cusì chì a torra ricevissi 77 cannunate tirate da e truppe francese è turche, chì anu dannificatu tandu a torra d'Erbalunga, chì era tenuta à l'epica da Alessandro Gentile.

Prutezzione
A torra d'Erbalunga hè classata cum'è munimentu storicu. Hè scritta à l'inventariu di i munimenti storichi dipoi u 24 ghjennaghju di u 1995. Hè a Cullettività Territuriale di Corsica chì s'accapa di a gestione di a torra d'Erbalunga, dopu à u trasferrimentu chì hè statu fattu da u dicretu 2003-1111 di u 18 di nuvembre 2003.

 Riferimenti 
 Direzzione Regiunale di l'Affari Culturali di Corsica, Prutezzione di e torre genuvese di Corsica 

Categoria:Torre di Corsica